**ZAPISNIK**

**od 23. ožujka 2023**.

 sa 13. sjednice Općinskog vijeća Općine Gornja Rijeka održane u vijećnici Općine Gornja Rijeka, Gornja Rijeka, Trg Sidonije Rubido Erdödy 3.

 Sjednica je sazvana sazivom KLASA: 024-02/23-01/02, URBROJ: 2137-25-23-1 od 17. ožujka 2023. godine.

 PRISUTNI:

Članovi Općinskog vijeća:

1. Stjepan Borjan, predsjednik,
2. Vesna Nemčić,
3. Franjo Šturbek,
4. Valent Šatvar,
5. Mario Antolić,
6. Tomislav Švogor (od usvajanja Dnevnog reda).

ODSUTNI:

1. Dario Nemčić,
2. Jadranko Jambrec,
3. Martin Nakani.

Ostali prisutni:

1. Darko Fištrović, općinski načelnik Općine Gornja Rijeka,
2. Andreja Bogdan, pročelnica Jedinstvenog upravnog odjela općine Gornja Rijeka, koja vodi zapisnik,
3. Valentina Valjak, stručna suradnica za računovodstvene poslove Jedinstvenog upravnog odjela,
4. Martin Kozjak, direktor Komunalnog poduzeća d.o.o., Križevci (na 1. točki Dnevnog reda),
5. Mladen Zelčić, v.d. direktora Komunalnog poduzeća Gornja Rijeka d.o.o. (na 2. točki Dnevnog reda).

Sjednicu je u 17,00 sati otvorio predsjednik Općinskog vijeća Stjepan Borjan.

Prije utvrđivanja Dnevnog reda razmatramo zapisnike s 11. i 12. sjednice Općinskog vijeća Općine Gornja Rijeka. Ima li netko primjedbi.

Nakon toga Zapisnici s 11. i 12. sjednice Općinskog vijeća Općine Gornja Rijeka usvojeni su jednoglasno sa 5 glasova „za“.

 Predsjednik Općinskog vijeća Općine Gornja Rijeka predložio je slijedeći

**DNEVNI RED**

1. Donošenje Odluke o načinu pružanja javne usluge sakupljanja komunalnog otpada na području Općine Gornja Rijeka,
2. Donošenje Zaključka o usvajanju Izvješća Komunalnog poduzeća Gornja Rijeka d.o.o. o obavljanju poslova povjerenih od strane Općine Gornja Rijeka u 2022. godini,
3. Donošenje Odluke o mjerilima za financiranje programa predškolskog odgoja i obrazovanja na području Općine Gornja Rijeka,
4. Donošenje Odluke o davanju prethodne suglasnosti na nacrt Pravilnika o upisu djece i ostvarivanju prava i obveza korisnika usluga u Dječjem vrtiću Mali medo,
5. Donošenje Odluke o izmjenama Odluke o socijalnoj srbi na području Općine Gornja Rijeka,
6. Donošenje Zaključka o usvajanju o usvajanju Izvješća o provedbi Plana gospodarenja otpadom Općine Gornja Rijeka za razdoblje 2018. do 2023. godine za 2022. godinu,
7. Donošenje Zaključka o usvajanju Izvješća o radu općinskog načelnika Općine Gornja Rijeka za razdoblje 1. srpnja 2022. do 31. prosinca 2022. godine,
8. Donošenje Odluke o otpisu knjižnične građe iz fonda Općinske knjižnice Sidonije Rubido Erdödy,
9. Donošenje Zaključka o usvajanju Izvješća o stanju zaštite od požara i stanju provedbe Godišnjeg provedbenog plana unapređenja zaštite od požara na području Općine Gornja Rijeka za 2022. godinu,
10. Donošenje Godišnjeg Provedbenog plana unapređenja zaštite od požara na području Općine Gornja Rijeka za 2023. godinu,
11. Donošenje Odluke Odluka o imenovanju Povjerenstva za zakup poljoprivrednog zemljišta u vlasništvu Republike Hrvatske na području Općine Gornja Rijeka,
12. Donošenje Zaključka o usvajanju Izvješća o korištenju sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2022. godini,
13. Donošenje Zaključka o usvajanju Izvješća o korištenju sredstava ostvarenih od naknade za promjenu namjene poljoprivrednog zemljišta na području Općine Gornja Rijeka u 2022. godini,
14. Donošenje Zaključka o usvajanju Izvješća o primjeni agrotehničkih mjera na području Općine Gornja Rijeka u 2022. godini,

**Predsjednik:** Predlažem dopunu dnevnog reda čiji ste nacrt jučer dobili u pisanom obliku i to pod točkom 15. Donošenje Odluke o izradi II. izmjena i dopuna Prostornog plana uređenja Općine Gornja Rijeka,

Molim da se o prijedlogu dopune točke 15. dnevnog reda izjasnite glasovanjem. Tko je „ZA“, tko je „PROTIV“?.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ utvrdilo slijedeću DOPUNU DNEVNOG REDA:

15. Donošenje Odluke o izradi II. izmjena i dopuna Prostornog plana uređenja Općine Gornja Rijeka,

16. Pitanja i prijedlozi.

Nakon toga Općinsko vijeće Općine Gornja Rijeka je jednoglasno s 6 glasova „za“ prihvatilo dnevni red.

**Točka 1.**

**Predsjednik:** Pod ovom točkom Dnevnog reda imamo donošenje načinu pružanja javne usluge sakupljanja komunalnog otpada na području Općine Gornja Rijeka. Sa nama je i direktor Komunalnog poduzeća d.o.o. Križevci Martin Kozjak kojeg ujedno i pozdravljam. Za uvodno pojašnjenje bih molio općinskog načelnika, a zatim riječ dajem gosp. Kozjaku.

**Darko Fištrović:** Bila je sjednica Skupštine Komunalnog poduzeća na kojoj je odlučeno da će se cijene odvoza komunalnog otpada morati povećati.

**Martin Kozjak:** Mijenjao se Zakon o gospodarenju otpadom i mijenjala se i sama struktura korisnika i struktura naplate cijene usluge. Prije je komunalno određivalo cjenik usluge na koji je izvršno tijelo davalo suglasnost. Sada je to promijenjeno i fiksni dio cijene usluge određuje Općinsko vijeće. Do sada su za vaše područje računi išli dvomjesečno, a sada će se slati mjesečno da se bar na neki način pokuša ljudima izaći u susret i olakšati im se kod plaćanja. Sada imamo dvije kategorije korisnika, kućanstvo i nekućanstvo, pod kućanstvo se smisli samo na stambene objekte. Predviđeni su spremnici od 80 i 120 litara, a učestalost odvoza se ne mijenja i ona ostaje kao i prije. Bitno je napomenuti da je u cijenu uračunat odvoz za zelenu kantu, dok se za plavu i žutu ne naplaćuje, odnosno odvoz je besplatan. Što se tiče nekretnine koja se povremeno koriste više nema te kategorije, ako se u nekretnini živi samo mjesec dana mora se plaćati za cijelu godinu. Moguće je odjaviti nekretnine koje se trajno ne koriste i kao dokaz se priznaju od izjava do obračuna struje, vode i slično, a i naši djelatnici će izvršiti kontrolu. Što se tiče cijene, u cjeniku su izražene dvije vrste, za kućanstvo i nekućanstvo. U članku 17. su izraženi popusti na cijene, za pravne osobe smo se vodili mišlju da je kanta kanta i za kućanstvo i za nekućanstvo te da za istu litražu plaćaju istu cijenu. Popust je izrađen i za ugovorenu elektroničku dostavu računa ili keks pay. Ugovorne kazne su u zadnjim člancima odluke. Osobno se zalažem za edukaciju, a ne primjenu kazni i u većini slučajeva to i funkcionira. Ugovorne kazne su bile i u prošloj odluci no nikad nismo niti jednu naplatili jer smo išli sistemom opomene i stvari su se riješile pa se nadam da će tako biti i nadalje.

Cijene odvoza nisu korigirane od 2019. godine, u prošloj godini je teret povećanja podnijelo poduzeće, nismo išli na dizanje cijena i poduzeće je poslovalo s gubitkom. Za kućanstva će cijena rasti za oko 2,89 eura i pokušati ćemo to olakšati ljudima izdavanjem mjesečnih računa.

**Predsjednik:** Otvaram raspravu.

**Vesna Nakani:** Da li možemo mi dobiti te cjenike.

**Martin Kozjak:** Svi cjenici će biti javno objavljeni na našim stranicama, a cjenike vam možemo i dostaviti U odluci u članku 16. i 17. vam sve piše pa si lako možete izračunati.

**Mario Antolić:** Kada se očekuju prvi uvećani računi?

**Martin Kozjak:** Primjena odluke je od 1. svibnja, dakle uvećani računi bi trebali stići u lipnju.

**Stjepan Borjan:** Mi smo do sada dobivali dvomjesečno račune, da li će se nama sada obračunavati fiksni dio svaki mjesec.

**Martin Kozjak:** Sada ste na računu imali dva puta fiksni dio, sada će ići jednom.

**Stjepan Borjan:** Od kuda uzimate podatke za zaduživanje korisnika.

**Martin Kozjak:** Snalazimo se, dečki na terenu vide kada je neka nova kuća ili neka promjena pa pošaljemo izjavu da popune. Većina reagira dobro no uvijek ima pojedinaca koji pružaju otpor i ne žele kantu niti plaćati. Mi smo tu nemoćni i trebalo bi intervenirati komunalno redarstvo.

**Predsjednik:** Ima li još pitanja? Ako nema dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o načinu pružanja javne usluge sakupljanja komunalnog otpada na području**

**Općine Gornja Rijeka**

Odluka se prilaže ovom zapisniku i čini njegov sastavni dio

**Franjo Šturbek:** Grad je većinski vlasnik Komunalnog poduzeća?

**Martin Kozjak:** Da, ima 72% vlasništva. Vlasništvo je podijeljeno na udjele, jedan udio iznosi 200 kuna, sada će to ići u eure.

**Franjo Šturbek:** Kako se provodi glasovanje na skupštini?

**Martin Kozjak:** Gradonačelnik ima 2/3 glasova, a načelnici u okviru svog postotka vlasništva.

**Predsjednik:** Zahvaljujem direktoru Kozjaku na dolasku.

**Točka 2.**

**Predsjednik:** Pod ovom točkom imamo donošenje Zaključka o usvajanju Izvješća Komunalnog poduzeća Gornja Rijeka d.o.o. o obavljanju poslova povjerenih od strane Općine Gornja Rijeka u 2022. godini. Sa nama je i v.d. direktora Komunalnog poduzeća Gornja Rijeka d.o.o. Križevci Mladen Zelčić kojeg ujedno i pozdravljam. Za uvodno pojašnjenje bih molio općinskog načelnika, a zatim riječ dajem gosp. Zelčiću.

**Darko Fištrović:** Radi se o izvješću o izvršenju poslova koji su povjereni komunalnom poduzeću temeljem zakona o komunalnom gospodarstvu.

**Mladen Zelčić:** U izvještaju ste dobili točno izvješće što smo radili od povjerenih poslova, izrađene su vam cijene i u kunama i u eurima. Održavale su se nerazvrstane ceste prema programu održavanja komunalne infrastrukture, održavale su se zelene površine, vršeno je održavanje groblja. U izvješću je iskazana grobna naknada, koliko se izdalo računa i koliko je naplaćeno. Tijekom prošle godine bila su 52 ukopa, a prodano je i nešto spomenika. Da ne čitam sve iznose, pitajte što vas zanima pa ću vam odgovoriti.

**Valent Šatvar:** Kakav je plan za ubuduće.

**Darko Fištrović:** O tome možemo, ako se slažete pod razno, ovo je točka za izvješće.

**Valent Šatvar:** Može.

**Mario Antolić:** Bilo je dosta ukopa prošle godine.

**Mladen Zelčić:** Da. Cijene ukopa se nisu mijenjale godinama, mislim da je cjenika još iz 2015. godine.

**Predsjednik:** Ima li još pitanja? Kako nema više pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o usvajanju Izvješća Komunalnog poduzeća Gornja Rijeka d.o.o. o obavljanju poslova povjerenih od strane Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 3.**

**Predsjednik:** Pod ovom točkom imamo donošenje Odluke o mjerilima za financiranje programa predškolskog odgoja i obrazovanja na području Općine Gornja Rijeka. Za pojašnjenje bih molio općinskog načelnika.

**Darko Fištrović:** Kada smo osnivali Dječji vrtić stavili smo okvirnu ekonomsku cijenu od 1800,00 kuna. Sada s odmakom od godine dana vidimo da je realna ekonomska cijena puno veća i u eurima iznosi oko 295 eura po djetetu. Roditelji s našeg područja će i nadalje plaćati istu cijenu kao i do sada preračunato u eure, a razliku će za djecu s našeg područja do pune ekonomske cijene podmiriti općina. Taj dio je najvažniji što se tiče izmjena u odnosu na dosadašnju odluku.

**Predsjednik:** Otvaram raspravu.

**Mario Antolić:** Bilo bi dobro da se roditelji upoznaju s činjenicom koliki udio financiranja snosi općina.

**Predsjednik:** Ima li još pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o mjerilima za financiranje programa predškolskog odgoja i obrazovanja na području Općine Gornja Rijeka**

Odluka se prilaže ovom zapisniku i čini njegov sastavni dio

**Točka 4.**

**Predsjednik:** Pod ovom točkom imamo donošenje Odluke o davanju prethodne suglasnosti na nacrt Pravilnika o upisu djece i ostvarivanju prava i obveza korisnika usluga u Dječjem vrtiću Mali medo. Za pojašnjenje bih molio općinskog načelnika.

**Darko Fištrović:** Mijenjao se je zakon i za vrtiće čiji je osnivač općina propisani su kriteriji redoslijeda upisa pa se to moralo uskladiti. Prednost pred svima sada imaju predškolci i djeca koja imaju navršene četiri godine. Stavljena je još i mogućnost e-upisa što do sada nije bio slučaj.

**Predsjednik:** Konstatiram da je jedan vijećnik Franjo Šturbek izašao iz vijećnice te sjednici prisustvuje 5 članova. Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 5 glasova „ZA“ donijelo

**ODLUKU**

**o davanju prethodne suglasnosti na nacrt Pravilnika o upisu djece i ostvarivanju prava i obveza korisnika usluga u Dječjem vrtiću Mali medo**

Odluka se prilaže ovom zapisniku i čini njegov sastavni dio

**Točka 6.**

**Predsjednik:** Pod ovom točkom imamo donošenje Odluke o izmjenama Odluke o socijalnoj srbi na području Općine Gornja Rijeka. Za pojašnjenje bih molio općinskog načelnika.

**Darko Fištrović:** Radi se o pomoći za novorođenčad i jednokratnoj novčanoj pomoći čiji su iznosi sada predloženi u eur valuti.

**Predsjednik:** Konstatiram da se vijećnik Franjo Šturbek vratio u vijećnicu te sjednici prisustvuje 6 članova. Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o izmjenama Odluke o socijalnoj srbi na području Općine Gornja Rijeka**

Odluka se prilaže ovom zapisniku i čini njegov sastavni dio

**Točka 7.**

**Predsjednik:** Pod ovom točkom imamo donošenje Zaključka o usvajanju Izvješća o radu općinskog načelnika Općine Gornja Rijeka za razdoblje 1. srpnja 2022. do 31. prosinca 2022. godine. Za pojašnjenje bih molio općinskog načelnika.

**Darko Fištrović:** Izvješće ste dobili u pisanom obliku. Ako treba nekome dodatno pojašnjenje pitajte.

**Predsjednik:** Otvaram raspravu.

**Vesna Nemčić:** U kojoj je fazi vodovod Nemčevec?

**Darko Fištrović:** Radovi izgradnje precrpne stanoce još traju, mislim da je rok završetka druga polovica ove godine.

**Valent Šatvar:** Napravili su kućicu. Imali su dosta problema sa zadržavanjem vode.

Franjo Šturbek: Što je sa zapošljavanjem komunalnog redara?

**Darko Fištrović:** Čekamo da prođu izbori na Kalniku i kad se izabere načelnik da idemo zajedno na zapošljavanje komunalnog redara na puno radno vrijeme kako je bilo i prije. Moramo čekati jer mislimo povući državna sredstva za zapošljavanje zajedničkog djelatnika.

**Franjo Šturbek:** treba netko kontrolirati rad Komunalnog poduzeća jer ne rade dobro, sve što započnu ili ne završe ili ne naprave dobro i netko ih treba nadzirati.

**Valent Šatvar:** Moramo biti pošteni i reći da strojar nije nešto, a dobrog strojara treba i platiti i on košta.

**Predsjednik:** Ima li još pitanja? Kako više nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o usvajanju Izvješća o radu općinskog načelnika Općine Gornja Rijeka za razdoblje 1. srpnja 2022. do 31. prosinca 2022. godine**

Zaključak se prilaže ovom zapisniku i čini njegov sastavni dio

**Točka 8.**

**Predsjednik:** Pod ovom točkom imamo donošenje Odluke o otpisu knjižnične građe iz fonda Općinske knjižnice Sidonije Rubido Erdödy. Za pojašnjenje bih molio općinskog načelnika.

**Darko Fištrović:** Svi znate da smo pokrenuli postupak zatvaranja knjižnice već prije godinu dana no to je postupak koji traje. Od strane Hrvatskog knjižničnog vijeća smo dobili dopis da bi dobili pozitivno mišljenje na odluku o zatvaranju da najprije moramo knjigovodstveno otpisati svu građu i odluku poslati opet njima. Napominjem da je riječ o vijeću koje se sastaje par puta godišnje jer su mu članovi i ministri pa kada će opet odluka doći na dnevni red ne zna se. Zapisnike ste dobili u materijalima, radi se o nabavnim cijenama jer na knjige nema amortizacije.

**Predsjednik:** Otvaram raspravu. Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o otpisu knjižnične građe iz fonda Općinske knjižnice Sidonije Rubido Erdödy**

Odluka se prilaže ovom zapisniku i čini njegov sastavni dio

**Točka 9.**

**Predsjednik:** Pod ovom točkom imamo donošenje Zaključka o usvajanju Izvješća o stanju zaštite od požara i stanju provedbe Godišnjeg provedbenog plana unapređenja zaštite od požara na području Općine Gornja Rijeka za 2022. godinu. Za pojašnjenje bih molio općinskog načelnika.

**Darko Fištrović:** Svi znadete kakvo je trenutno stanje u vatrogastvu. Navalno vozilo ima samo DVD Dropkovec, ostalo su zapovjedna vozila. DVD Deklešanec se uspio opet oformirati i kad je požar članovi svih društava, osim Gornje Rijeke, izlaze i to je dobro.

**Predsjednik:** Da li se je DVD Gornja Rijeka uspio reorganizirati?

**Darko Fištrović:** Još traje, mislim da će ovaj mjesec i to biti gotovo kada se završi sva papirologija. Znate da je i stanje u Vatrogasnoj zajednici teško, predsjednik je umro i treba imenovati novoga.

**Tomislav Švogor:** Skupština Vatrogasne zajednice će biti za mjesec dana i izabrati će se predsjednik.

**Predsjednik:** Ima li još pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o usvajanju Izvješća o stanju zaštite od požara i stanju provedbe Godišnjeg provedbenog plana unapređenja zaštite od požara na području Općine Gornja Rijeka za 2022. godinu**

Zaključak se prilaže ovom zapisniku i čini njegov sastavni dio

**Točka 10.**

**Predsjednik:** Pod ovom točkom imamo donošenje Godišnjeg Provedbenog plana unapređenja zaštite od požara na području Općine Gornja Rijeka za 2023. godinu. Za pojašnjenje bih molio općinskog načelnika.

**Darko Fištrović:** Nadam se da će vatrogastvo u ovoj godini biti nešto bolje, zalažem se da se osnuje jedna postrojba za područje čitave općine i realno za jednu postrojbu ima i ljudi. Dropkovec je imao ljudi no i oni su već sada u problemu, mladih je sve manje.

**Predsjednik:** Otvaram raspravu.

**Tomislav Švogor:** Zakonom se od DVD-a traži da zadovoljavaju uvjete kao profesionalne postrojbe.

**Franjo Šturbek:** Treba donijeti novi Plan zaštite od požara gdje će se staviti jedna postrojba za cijelu općinu.

**Predsjednik:** Ima li još pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**GODIŠNJI PROVEDBENI PLAN**

**unapređenja zaštite od požara na području Općine Gornja Rijeka za 2023. godinu**

Godišnji provedbeni plan se prilaže ovom zapisniku i čini njegov sastavni dio

**Točka 11.**

**Predsjednik:** Pod ovom točkom imamo donošenje Odluke o imenovanju Povjerenstva za zakup poljoprivrednog zemljišta u vlasništvu Republike Hrvatske na području Općine Gornja Rijeka. Za pojašnjenje bih molio općinskog načelnika.

**Darko Fištrović:** 2019. smo pokrenuli postupak raspisivanja natječaja za zakup državne zemlje i jedna velika čestica na Vranči se vodila kao šumsko zemljište Ovih dana smo tek od Hrvatskih šuma dobili dokument koji čekamo par godina. U međuvremenu se promijenio i zakon i sada povjerenstvo treba imati 7 članova, ministarstvo je dalo svog predstavnika, županija svog, dva su iz vijeća i po jedan geodeta, agronom i pravnik. Ne znamo da li će postupak raspisivanja preuzeti ministarstvo ili će ga nastaviti općina. S obzirom na troškove koji su prilikom natječaja i općenito s tom državnom zemljom, bilo bi bolje da to preuzme ministarstvo.

**Predsjednik:** Otvaram raspravu, ima li još pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o imenovanju Povjerenstva za zakup poljoprivrednog zemljišta u vlasništvu**

**Republike Hrvatske na području Općine Gornja Rijeka**

Odluka se prilaže ovom zapisniku i čini njegov sastavni dio

**Točka 12.**

**Predsjednik:** Pod ovom točkom imamo donošenje Zaključka o usvajanju Izvješća o korištenju sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** U prethodnoj točki smo govorili o prihodu i troškovima, ovdje vidite da je prihod lani od te zemlje bio 2600 kuna. Samo objava jednog oglasa je oko pet tisuća kuna, a treba ih nekoliko plus naknade povjerenstvima.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o usvajanju Izvješća o korištenju sredstava od raspolaganja poljoprivrednim zemljištem u vlasništvu Republike Hrvatske na području Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 13.**

**Predsjednik:** Pod ovom točkom imamo donošenje Zaključka o usvajanju Izvješća o korištenju sredstava ostvarenih od naknade za promjenu namjene poljoprivrednog zemljišta na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** Radi se o naknadi koju plaćaju ljudi ako prenamjenjuju zemljište iz poljoprivrednog u građevinsko. Kao što vidite u prošloj godini je ta naknada bila svega 43 eura.

**Predsjednik:** Ima li pitanja? Kako nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o usvajanju Izvješća o korištenju sredstava ostvarenih od naknade za promjenu namjene poljoprivrednog zemljišta na području Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 14.**

**Predsjednik:** Pod ovom točkom imamo donošenje Zaključka o usvajanju Izvješća o primjeni agrotehničkih mjera na području Općine Gornja Rijeka u 2022. godini. Za pojašnjenje bih molio općinskog načelnika.

**Darko Fištrović:** Prošle godine smo imali problema oko kontrole primjene agrotehničkih mjera budući da nije bilo zaposlenog komunalnog redara no usmenim upozorenjima je većina postupila ako je bilo kakvih problema.

**Franjo Šturbek:** trebalo bi vršiti kontrolu zapuštenih starih kuća. U Kolarcu imamo problem s napuštenim psima, zadržavaju se u napuštenim kućama.

**Darko Fištrović:** Problem je svugdje s napuštenim psima, mi ih u azilu trenutno imamo 6, ove godine je cijena stravično narasla, do sad je samo paušal koji se plaća bez obzira jer su preuzeli kojeg psa ili ne bio 300 kuna mjesečno, a sad je 130 eura plus PDV. Na tu cijenu nadodajte dnevne troškove ovih šest i dolazi se do cijene od peko deset tisuća eura godišnje.

**Predsjednik:** Lutalice su veliki problem. Ima li još pitanja? Kako nema više pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o usvajanju Izvješća o primjeni agrotehničkih mjera na području**

**Općine Gornja Rijeka u 2022. godini**

Zaključak se prilaže ovom zapisniku i čini njegov sastavni dio

**Točka 15.**

**Predsjednik:** Pod ovom točkom imamo donošenje Odluke o izradi II. izmjena i dopuna Prostornog plana uređenja Općine Gornja Rijeka. Za pojašnjenje bih molio općinskog načelnika.

**Darko Fištrović:** Kao što ste vidjeli, prije dva dana smo dobili mišljenje da nije potrebno provesti stratešku procjenu utjecaja na okoliš za izradu II. izmjena i dopuna Prostornog plana uređenja Općine Gornja Rijeka i stekli su se uvjeti da donesemo odluku da krećemo u izmjene. Kroz dva tjedna će opet biti sjednica vijeća vezano uz prijavu projekta na natječaj LAG-a PRIZAG pa do tada razmislite što bi konkretno željeli da se uvrsti u izmjene Plana. Skupiti ćemo sve ideje i nakon toga s izrađivačem napraviti sastanak.

Franjo Šturbek: Mi moramo vidjeti što bi mi htjeli, a izrađivač nam mora reći što se može, a što ne može. Ovo je važan planski dokument i svi se moramo uključiti u njegovu izradu.

Darko Fištrović: Slažem se, u ovoj Odluci su navedene neke smjernice što bi se htjelo nona vama je da dadate konkretne prijedloge ili primjedbe. Također će se opet obavijestiti svi zainteresirani da se uključe.

**Predsjednik:** Ima li još pitanja? Kako više nema pitanja, dajem ovu točku na glasovanje.

 Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o izradi II. izmjena i dopuna Prostornog plana uređenja Općine Gornja Rijeka**

Odluka se prilaže ovom zapisniku i čini njegov sastavni dio

**Točka 16.**

**Valent Šatvar:** Koje puteve sad radi Komunalno poduzeće.

**Darko Fištrović**: Sada zadnje su spajali u Donjoj Rijeci Orake i Batinu. Idu prema planu koje je usvojilo vijeće i nadam se da će sve ceste biti odrađene.

**Predsjednik:** Ima li još kakvih pitanja? Konstatiram da je današnja sjednica Općinskog vijeća Općine Gornja Rijeka završena.

Završeno u 19,00 sati.

**Zapisničar: Predsjednik:**

Andreja Bogdan Stjepan Borjan